[image: Kuva, joka sisältää kohteen siluetti, muotoilu, kuvitus

Tekoälyllä luotu sisältö voi olla virheellistä.][image: ][image: ][image: ][image: ]

Kesätyösetelit 2026
tietoa ja toimintaohjeet

Imatran kaupunki, sekä Ruokolahden, Rautjärven ja Parikkalan kunnat tukevat nuorten työllistymistä kesällä 2026 jakamalla kesätyöseteleitä v. 2006–2012 syntyneille nuorille.
Kesätyöseteliä käytettäessä nuorelle maksettava vähimmäistuntipalkka on 8,33 €/h eli vähintään 500 €/60 h /10 päivää. Työnantaja säästää palkkakustannuksissa kesätyösetelin arvon 350 €. Seteleiden jäljellä olevan määrän voi tarkistaa nettisivulta.  
Kesätyöseteleitä haetaan sähköisesti sivulla www.imatra.fi/kesatyöseteli.
· Kesätyöseteleitä myönnetään v. 2006–2012 syntyneille imatralaisille, ruokolahtelaisille, rautjärveläisille sekä parikkalalaisille nuorille. Kesätyöntekijän kotikuntana tulee olla Imatra, Ruokolahti, Rautjärvi tai Parikkala. Setelit myönnetään nuoren kotipaikkakunnan mukaan.

· Työpaikan tulee sijaita Etelä-Karjalan alueella. Kun kesätyösetelin hakijan kotikunta on Imatra, seteli myönnetään ensisijaisesti kotipaikkakunnan yritykseen.
· Kesätyösetelin arvo 350 € maksetaan työnantajalle työsuhteen päätyttyä. Kuntakohtaiset lunastusohjeet löytyvät nettisivulta.  
· Ajankohta kesätyöjaksolle on 1.5-31.8.2026.
· Kesätyön kesto: minimi 10 työpäivää. Työsuhteen ajalta työtunteja tulee kertyä vähintään 60 h, tunnit voi hajauttaa pidemmällekin aikavälille.
· Työntekijälle maksetaan työehtosopimuksen mukaista koululaisen/ kesätyöntekijän palkkaa. Palkan tulee kuitenkin olla vähintään 8,33 €/h eli 
500 € / 60 h. 
· Työnantajalle kuuluvista velvoitteista vastaa yritys/yhdistys/järjestö.
· Nuori voi työskennellä y-tunnuksellisessa yrityksessä, yhdistyksessä, järjestössä, säätiössä tai seurassa.
· Nuori ei voi työskennellä valtiolla, kunnalla, seurakunnalla, yksityisellä henkilöllä.

· Kesätyösetelin myöntämisen ehtona on, että nuorelle ei ole haettu muuta kesätyöllistymisen tukea.
· Ohjaamo myöntää kesätyösetelit ja lähettää tiedot kesätyösetelistä hakijan ja työnantajan sähköpostiin. 
· Setelit myönnetään hakemusten vastaanottojärjestyksessä. Etukäteisvarauksia ei voi tehdä.
· Seteleitä myönnetään yksi seteli/hakija ja enintään 5 seteliä/työnantaja.


Nuori, toimi näin:
· Ohjaamo auttaa CV:n ja työhakemusten laatimisessa, veroasioissa sekä työhaastatteluun valmistautumisessa. Ohjaamosta saa myös vinkkejä mahdollisista työpaikoista.
· Hae kesätyöpaikkoja itse sähköisesti ja käy tapaamassa työnantajia. Muista aina mainita kesätyösetelimahdollisuudesta, se parantaa todennäköisyyttä saada työpaikka! Tueksi voit tulostaa toimintaohjeet tai hakea ne Ohjaamosta mukaan otettavaksi. 
· Kun olette sopineet kesätyöpaikasta, täytä yhdessä työnantajan kanssa sähköinen kesätyösetelihakemus nettisivulla www.imatra.fi/kesätyöseteli. 
· Allekirjoita virallinen työsopimus työnantajasi kanssa ja muista pyytää työtodistus työsuhteen päätteeksi. 
Onnea työnhakuun!    
Työnantaja, toimi näin:
· Pidätämme oikeuden olla myöntämättä kesätyöseteliä tai olla maksamatta korvausta kesätyösetelistä, jos kesätyösetelin myöntämisen ohjeita tai työnantajan velvoitteita ei noudateta
· Täytä nuoren kanssa sähköinen hakulomake. Saat kesätyösetelin tiedot sähköpostiisi, kun hakemus on käsitelty. 
· Tutustu lakiin nuoresta työntekijästä sekä ohjeisiin työnantajana toimimisesta (linkit nettisivulla) Työnantajalle kuuluvista velvoitteista (tapaturmavakuutukset, sosiaaliturvamaksut yms.) vastaa työnantajana toimiva yritys/yhdistys/järjestö.
· Laadi kirjallinen työsopimus nuoren työntekijän kanssa. 
· Työntekijälle maksetaan työehtosopimuksen mukaista koululaisen/ kesätyöntekijän palkkaa, kuitenkin vähintään 8,33 €/h eli 500 € / 60 h / 10 päivää.
· Kesätyöseteli tulee lunastaa 15.10.2026 mennessä (350 €, alv 0 %). Lunastus onnistuu työsuhteen päätyttyä toimittamalla palkanmaksutodistus nuoren asuinpaikkakuntaan (kuntakohtaiset ohjeet: www.imatra.fi/kesätyöseteli).
· Kaupungin maksama kesätyöseteli korvaus katsotaan työnantajalle myönnettäväksi Euroopan komission asetuksen 2023/2831 mukaiseksi vähämerkityksiseksi de minimis -tueksi. Tukea hakevan on seurattava saamansa de minimis -tuen määrää ja ilmoitettava siitä hakiessaan uutta tukea, jotta eri viranomaisten myöntämien de minimis -tukien yhteissumma ei ylitä tuen sallittua enimmäismäärää minkään kolmen vuoden jakson aikana. Tukea hakeva työnantaja vakuuttaa, ettei ole saanut tukea asetuksen enimmäisarvoa (300 000 euroa/3 vuotta) enempää.
Mikäli suunniteltu kesätyö peruuntuu ja kesätyöseteli jää käyttämättä, ilmoita siitä Ohjaamoon, jotta seteli saadaan uudelleen jakoon. Kesätyösetelityöpaikan vaihtaminen on mahdollista ainoastaan hyväksyttyjä perusteluita vastaan. 
Lisätiedot:
Ohjaamo: Ohjaamo Imatra, p. 040 662 5637, ohjaamo@imatra.fi 
Ohjaamokoordinaattori Jaana Gröhn p. 020 617 7277, jaana.grohn@imatra.fi  Työllisyysasiantuntija Marika Vento, p. 020 617 7279, marika.vento@imatra.fi 

